L’11 de juny Burjassot viurà el seu Festival de la Paella de la mà de la Clavaria de Sant Roc 2016
2025-07-24

El plat més valencià, la paella, serà el protagonista indiscutible a Burjassot dissabte que ve 11 de juny. Ho serà de la mà de la Clavaria de Sant Roc 2016 que ha organitzat per a aqueix dia el Festival de la Paella que tindrà lloc, a partir de les 19 hores, en l’aparcament de les Palmeres.

Per a poder participar en el festival, que acabarà amb una gran discomòbil, els interessats han d’inscriure’s els dimarts i dijous de 18 a 19:30 hores en la Plaça de l’Ajuntament, 2, abans del 5 de juny. Els grups han de ser de 10, 20, 30, 40 o 50 persones i la inscripció inclou els ingredients per a elaborar la paella, la llenya, la taula i les cadires. El preu és 1€ per persona.

Tota la informació sobre el Festival de la Paella junt amb la resta d’activitats de la Clavaria pot consultar-se en el Facebook Clavaris de Sant Roc 2016, en el Twitter, @Sant_Roc2016, o bé enviant un correu electrònic a burjassotsantroc2016@gmail.com.